4. การประกอบธุรกิจแต่ละประเภทบริการ

4.1 ลักษณะการให้บริการ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ซึ่งเป็นสมาชิกตลาดหลักทรัพย์แห่งประเทศไทยหมายเลข 26
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
ค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์ นอกจากนี้ บริษัทฯ
ยังได้รับความเห็นชอบให้ประกอบธุรกิจที่ปรึกษาทางการเงินและธุรกิจ
การเป็นตัวแทนสนับสนุนการขายและรับซื้อคืนหน่วยลงทุน ซึ่งปัจจุบันบริษัทฯ
ประกอบธุรกิจนายหน้าซื้อขายหลักทรัพย์ การจัดจำหน่ายหลักทรัพย์
และธุรกิจการเป็นตัวแทนสนับสนุนการขายและรับซื้อคืนหน่วยลงทุน สำหรับธุรกิจที่ปรึกษาทางการเงิน
บริษัทฯ ได้ขอระงับการเป็นที่ปรึกษาทางการเงินเป็นการชั่วคราว
เนื่องจากแนวโน้มของความต้องการการบริการด้านนี้ มีจำนวนลดลง ซึ่งบริษัทฯ
เน้นการประกอบธุรกิจนายหน้าซื้อขายหลักทรัพย์เป็นหลัก และ
อยู่ระหว่างการพัฒนาธุรกิจตัวแทนซื้อขายหน่วยลงทุน

  4.1.1 ธุรกิจนายหน้าซื้อขายหลักทรัพย์

ธุรกิจนายหน้าซื้อขายหลักทรัพย์เป็นธุรกิจหลักของบริษัทฯ โดยรายได้กว่าร้อยละ 80
ของรายได้รวมมาจากธุรกิจนี้ โดยลูกค้าของบริษัทฯ
มีทั้งลูกค้าบุคคลและลูกค้าสถาบันทั้งในประเทศและต่างประเทศ ซึ่งบริษัทฯ แบ่งการดูแลลูกค้าออก
เป็น 2 ส่วนหลักๆ คือ สายธุรกิจรายย่อยดูแลลูกค้าบุคคล และฝ่ายลูกค้าสถาบันดูแลลูกค้าสถาบัน
ทั้งนี้ สัดส่วนการให้บริการ แก่ลูกค้าบุคคล : ลูกค้าสถาบัน ในปี 2551 – 2553 เท่ากับร้อยละ 85
: 15, 80 : 20 และ 79 : 21 ตามลำดับ จะเห็นได้ว่าลูกค้า ส่วนใหญ่ของบริษัทฯ กว่าร้อยละ
79 เป็นลูกค้าบุคคล

มูลค่าการซื้อขายหลักทรัพย์ของบริษัทฯ (ทั้งในตลาดหลักทรัพย์และตลาด MAI) ปี 2553
มีมูลค่าประมาณ 319,216 ล้านบาท ซึ่งครองส่วนแบ่งการตลาดร้อยละ 2.58 ซึ่งอยู่ในอันดับที่ 16
โดยเพิ่มขึ้นจากปี 2552 ซึ่งครองส่วนแบ่งการตลาด ร้อยละ 2.00 อยู่ในอันดับที่ 22
เนื่องจากกระแสเงินทุนไหลเข้า
และการกระตุ้นเศรษฐกิจของประเทศสหรัฐอเมริกาที่มีการใช้มาตรการผ่อนคลายเชิงปริมาณ
(Quantitative Easing) เพื่อลดปัญหาการว่างงานในประเทศที่อยู่ในระดับสูง

ตารางแสดงส่วนแบ่งการตลาดมูลค่าการซื้อขายหลักทรัพย์ของบริษัทฯ
แยกตามประเภทของลูกค้าและประเภทบัญชี

บัญชีซื้อขายหลักทรัพย์ของบริษัทฯ แบ่งเป็น 4 ประเภท ดังนี้

1. บัญชีเงินสด (Cash Account) เป็นบัญชีที่ลูกค้าจะต้องชำระราคาค่าซื้อหลักทรัพย์ให้บริษัทฯ
ภายใน 3 วันทำการ นับถัดจากวันที่สั่งซื้อหลักทรัพย์ และบริษัทฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
นับถัดจากที่สั่งขายหลักทรัพย์เช่นกัน ซึ่งแบ่งออกได้เป็น 2 แบบ คือ

1.1 บัญชีเงินสดปกติ (Normal Cash) คือ
บัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่างๆ เช่น หน้าที่การงาน รายได้ประจำ
ประวัติ ฐานะ และหลักฐานทางการเงิน เป็นต้น ลูกค้าสามารถขอขยายวงเงินได้ ทั้งนี้
เป็นไปตามนโยบาย การพิจารณาอนุมัติวงเงินซื้อขายหลักทรัพย์ของบริษัทฯ

1.2 บัญชีเงินสดแบบมีหลักประกันเต็มจำนวน (Cash Balance) คือ
บัญชีที่วงเงินซื้อขายหลักทรัพย์จะเปลี่ยนแปลงไปตามจำนวนเงินคงเหลือที่ลูกค้าฝากไว้กับบริษัทฯ
หักด้วยมูลค่าซื้อหลักทรัพย์ที่ยังมิได้ชำระราคา

การจัดแบ่งประเภทบัญชีดังกล่าวข้างต้น มีวัตถุประสงค์เพื่อให้บริการที่เหมาะสมแก่ลูกค้าแต่ละราย
และสามารถนำมาใช้เป็นเครื่องมือในการบริหารความเสี่ยงได้อีกทางหนึ่ง อาทิเช่น
กรณีลูกค้าชาวต่างชาติที่ไม่มีถิ่นที่อยู่ในประเทศไทย บริษัทฯ
จะพิจารณาให้ลูกค้าเปิดบัญชีเงินสดแบบมีหลักประกันเต็มจำนวน
หรือลูกค้ารายที่เคยมีประวัติการชำระราคาหลักทรัพย์ไม่เป็นไปตามกำหนด บริษัทฯ
จะพิจารณาให้ลูกค้าเปลี่ยนไปใช้บัญชีเงินสดแบบมีหลักประกันเต็มจำนวน เป็นต้น

อนึ่ง ตามข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
กำหนดให้ลูกค้ารายใหม่ซึ่งเป็นบุคคลธรรมดาที่เปิดบัญชีซื้อขายหลักทรัพย์ตั้งแต่วันที่ 1 พฤศจิกายน
พ.ศ. 2548 ต้องชำระราคา ค่าซื้อและรับค่าขายผ่านระบบการหักบัญชีอัตโนมัติผ่านธนาคาร (ATS)
หรือผ่านบัญชีของลูกค้าที่มีอยู่กับบริษัทฯ เพื่อชำระราคาหลักทรัพย์ (Cash Balance)

2. บัญชีเครดิตบาลานซ์ (Credit Balance Account)
เป็นบัญชีที่ลูกค้าสามารถกู้ยืมเงินเพื่อซื้อหลักทรัพย์ได้
โดยลูกค้าต้องวางเงินสดและ/หรือหลักทรัพย์เป็นหลักประกันการชำระหนี้ ในอัตราส่วนขั้นต่ำที่บริษัทฯ
กำหนด ซึ่งต้องไม่ต่ำกว่าร้อยละ 50 ตามประกาศของตลาดหลักทรัพย์แห่งประเทศไทย
ซึ่งลูกค้าจะได้รับดอกเบี้ยจากบริษัทฯ หากจำนวนเงินสดที่วางเป็นหลักประกันสูงกว่ายอดหนี้
และจะต้องจ่ายดอกเบี้ยเงินกู้ยืมหากยอดหนี้สูงเกินกว่าเงินสดที่วางหลักประกัน

3. บัญชีอินเทอร์เน็ต (Internet Trading Account)
เป็นบัญชีซื้อขายหลักทรัพย์ที่ลูกค้าสามารถส่งคำสั่งซื้อขายหลักทรัพย์ด้วยตนเองผ่านทางระบบอินเทอร์เน็ต
ทั้งนี้ เพื่อเป็นการเสริมช่องทางการส่งคำสั่งซื้อขายหลักทรัพย์ของลูกค้า
โดยลูกค้าสามารถใช้บริการต่างๆ เช่น ดูข้อมูลความเคลื่อนไหวของราคาหลักทรัพย์ต่างๆ
ในตลาดหลักทรัพย์ และข้อมูลการลงทุนอื่นๆ
รวมทั้งตรวจสอบรายการหลักทรัพย์คงเหลือในบัญชีของลูกค้าเอง เป็นต้น

4. บัญชีตราสารอนุพันธ์ (Derivatives Account)
เป็นบัญชีซื้อขายล่วงหน้าที่ลูกค้าติดต่อสื่อสารกับเจ้าหน้าที่การตลาด
เพื่อให้เจ้าหน้าที่การตลาดส่งคำสั่งซื้อขายไปยังตลาดอนุพันธ์
เจ้าหน้าที่การตลาดที่ได้รับใบอนุญาตการเป็นผู้ติดต่อผู้ลงทุนสัญญาซื้อขายล่วงหน้าจะให้คำแนะนำและข้อมูลข่าวสารประกอบการตัดสินใจการลงทุนของลูกค้า
โดยลูกค้าต้องวางหลักประกันก่อนการซื้อขาย ตามนโยบายการควบคุมความเสี่ยงของบริษัทฯ
ซึ่งอนุญาตให้ลูกค้าวางหลักประกันเป็นเงินสดเท่านั้น

บริษัทฯ กำหนดวงเงินที่ขออนุมัติสำหรับการลงทุนในสัญญาซื้อขายล่วงหน้าโดยอ้างอิงจากข้อมูลต่างๆ
เช่นรายได้ มูลค่าหลักทรัพย์ที่ฝากไว้กับบริษัทฯ หรือเงินฝากธนาคาร
โดยขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้าคล้ายคลึงกับขั้นตอนของการเปิดบัญชีหุ้น
และทางบริษัทฯ อนุญาตให้มีการแยกวงเงิน (Split) ที่เคยอนุมัติให้กับบัญชีหุ้นของลูกค้า
หากลูกค้ามีความประสงค์จะนำวงเงินมาลงทุนในบัญชีตราสารอนุพันธ์เพิ่ม ทั้งนี้
เป็นไปตามนโยบายการพิจารณาอนุมัติวงเงินซื้อขายหลักทรัพย์ของบริษัทฯ

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆ ไว้อย่างชัดเจน โดยสอดคล้องกับกฎ
ระเบียบ และข้อบังคับของหน่วยงานที่เกี่ยวข้อง คือ สำนักงานคณะกรรมการ ก.ล.ต.
และตลาดหลักทรัพย์แห่งประเทศไทย ไม่ว่าจะเป็น
การกำหนดให้การซื้อขายหลักทรัพย์ด้วยเงินสดต้องดำรงหลักประกันในบัญชีไว้ร้อยละ 15
ตามหลักเกณฑ์ เงื่อนไข และวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์
โดยหลักประกันที่บริษัทฯ รับจากลูกค้า จะต้องเป็นเงินสด หรือ หลักทรัพย์ หรือ
ใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์ จดทะเบียนในตลาดหลักทรัพย์ เท่านั้น

นโยบายในการพิจารณาเปิดบัญชีและอนุมัติวงเงินซื้อขายหลักทรัพย์ให้แก่ลูกค้า

-   บัญชีเงินสด

บริษัทฯ มีนโยบายในการรับลูกค้าที่ดี มีความรู้ความเข้าใจในผลิตภัณฑ์การลงทุน
และมีความสามารถในการชำระราคา โดยในการตรวจสอบจะครอบคลุมถึงอาชีพการงาน ประวัติ
ความน่าเชื่อถือ ความเป็นผู้มีชื่อเสียงทางสังคม และหลักฐานแสดงฐานะการเงิน
มูลค่าของส่วนของผู้ถือหุ้น ประวัติการซื้อขายกับบริษัทหลักทรัพย์อื่น
และมูลค่าทรัพย์สินของลูกค้าที่ฝากไว้ กับบริษัทฯ (ในกรณีที่ลูกค้าแสดงความประสงค์จะเปิดบัญชี
ซื้อขายผลิตภัณฑ์ทางการเงินประเภทอื่นเพิ่มเติมกับบริษัทฯ)

สำหรับการอนุมัติเปิดบัญชีเพื่อซื้อขายสัญญาซื้อขายล่วงหน้า บริษัทฯ
จะพิจารณาเพิ่มเติมถึงหลักฐานที่แสดงถึงความรู้ความเข้าใจของลูกค้าเกี่ยวกับการซื้อขายสัญญาซื้อขายล่วงหน้า
เช่น การผ่านการอบรมความรู้จากสถาบันความรู้ตลาดทุน (Thailand Securities
Institute: TSI) สถาบันอื่นที่เทียบเคียงเป็นต้น

1. เจ้าหน้าที่การตลาดให้รายละเอียดเกี่ยวกับการเปิดบัญชีซื้อขายหลักทรัพย์ หรือ
ตราสารอนุพันธ์และให้ลูกค้ากรอกข้อมูล ในเอกสารคำขอเปิดบัญชีซื้อขายหลักทรัพย์ หรือ
ตราสารอนุพันธ์ ประกอบด้วย

-   แบบฟอร์มคำขอเปิดบัญชีซื้อขายหลักทรัพย์ หรือ ตราสารอนุพันธ์

-   สัญญาแต่งตั้งตัวแทนนายหน้าเพื่อซื้อขายหลักทรัพย์ หรือ
    ตราสารอนุพันธ์และบันทึกข้อตกลงต่อท้ายสัญญา (อากรแสตมป์ 30 บาท)

-   ใบแนบคำขอเปิดบัญชีซื้อขายหลักทรัพย์ (เพื่อ KYC & CDD)

-   หนังสือขอให้หักบัญชีเงินฝาก (ATS)

-   บัตรแสดงตัวอย่างลายมือชื่อ

-   หนังสือมอบอำนาจ (ถ้ามี)

-   เอกสารประกอบการเปิดบัญชีอื่น ๆ มีดังนี้

+--------------------------------+-------------------------------------+
| บุคคลธรรมดา                     | นิติบุคคล                              |
+================================+=====================================+
| เอกสารที่ต้องการ                  | เอกสารที่ต้องการ (รับรองสำเนาถูกต้อง)     |
| (รับรองสำเนาถูกต้อง)              |                                     |
|                                | -   สำเนาหนังสือรับรองบริษัท ย้อนหลังไม่เกิน |
| -   สำเนาบัตรประจำตัวประชาชน     |     3 เดือน นับจากวันที่ยื่นเอกสารขอเปิดบัญชี |
|     หรือบัตรประจำตัวข้าราชการ      |                                     |
|                                | -   สำเนาหนังสือบริคณห์สนธิ              |
| -   สำเนาทะเบียนบ้าน             |     และข้อบังคับของบริษัท                |
|                                |                                     |
| -   สำหรับชาวต่างประเทศ :        | -   สำเนารายงานการประช              |
|                                | ุมของคณะกรรมการที่ให้เปิดบัญชีซื้อขายหลักทรัพย์ |
|     1.  สำเนาหนังสือเดินทาง       |     พร้อมกำหนดบุคคลผู้รับมอ              |
|         (Passport) หรือ         | บอำนาจลงนามเพื่อลงนามเปิดบัญชีทำการซื้อขาย |
|         สำเนาใบอนุญาตบุคคลต่างด้าว |     ชำระราคา                        |
|         (กรณีมีถิ่นที่อยู่ในประเทศไทย) |     และ/หรือลงนามในเอกสา             |
|                                | รต่างๆที่เกี่ยวข้องกับการทำธุรกรรมทางการเงิน |
|     2.  ใบอนุญาตการทำงาน (Work  |     ในแต่ละบัญชี                       |
|         Permit)                |                                     |
|                                | -                                   |
| -   สำเนาเอกสาร                | งบการเงินที่ตรวจสอบแล้วงวดบัญชีล่าสุดย้อนหลัง |
| ทางการเงินเพื่อใช้สำหรับพิจารณาวงเงิน |     2 ปี                             |
|     เช่น สำเนาสมุดเงินฝาก,        |                                     |
|     ใ                          | -   สำเนาใบอนุญาตประกอบกิจการ         |
| บแจ้งเงินเดือน,รายงานยอดหุ้นคงเหลือ, |     (กรณีเฉพาะ)                      |
|     สำเนายอดหน่วยลงทุน คงเหลือ,   |                                     |
|                                | -   ตัวอย่างลายมือชื่อ สำเนาทะเบียนบ้าน    |
|  สำเนาตั๋วสัญญาใช้เงินที่ยังไม่ครบกำหนด |     สำเนาบัตรป                       |
|                                | ระชาชน/หนังสือเดินทางของกรรมการผู้มีอำนาจ |
|   (สามารถยื่นเอกสารอย่างใดอย่างหนึ่ง |     ลงนามและตราประทับของบริษัท         |
|     ก็ได้)                       |                                     |
|                                | -   รายชื่อผู้ถือหุ้นรายใหญ่ 5 อันดับแรก      |
|                                |     ย้อนหลังไม่เกิน 1 ปี                 |
|                                |                                     |
|                                | -   คำสั่งเกี่ยวกับการหักภาษี ณ ที่จ่าย       |
|                                |                                     |
|                                | -                                   |
|                                |   สำหรับนิติบุคคลที่จดทะเบียนในประเทศที่ได้รับ |
|                                |     ยกเว้นภาษี (Tax Heaven Countries) |
|                                |                                     |
|                                | จะต้องมีผู้ถือหุ้นใหญ่ลงนามค้ำประกันการเปิดบัญชี |
|                                |                                     |
|                                | -   กรณีกองทุนบำเหน็จบำนาญ             |
|                                |     หรือกองทุนสำรองเลี้ยงชีพ หรือกองทุนรวม |
|                                |                                     |
|                                |    ต้องแนบหนังสือรับรองการจดทะเบียนกองทุน |
|                                |     สัญญาการบริหารกองทุน               |
|                                |     และหนังสือมอบอำนาจของกองทุน        |
|                                |                                     |
|                                | -   สำหรับนิติบุคคลต่างประเทศ:           |
|                                |                                     |
|                                | เ                                   |
|                                | อกสารประเภทเดียวกับนิติบุคคลไทยแต่ต้องได้รับ |
|                                | การรับรองสำเนาถูกต้องจากกงสุล และ       |
|                                | Notary Public                       |
+--------------------------------+-------------------------------------+

2. เจ้าหน้าที่การตลาดให้ความเห็นเกี่ยวกับลูกค้า (Know Your Client) ในด้านการลงทุน
ระยะเวลาที่รู้จักกับลูกค้า ศักยภาพในการซื้อขายในอดีต ประวัติการชำระเงิน หรือข้อมูลอ้างอิงอื่นๆ
เพื่อประกอบการพิจารณา

3. เจ้าหน้าที่การตลาดนำเสนอเอกสารการเปิดบัญชีให้หัวหน้าทีมการตลาด/ผู้จัดการสาขา
พิจารณาและให้ความเห็นเกี่ยวกับลูกค้าผู้ขอเปิดบัญชีซื้อขายหลักทรัพย์และนำส่งฝ่ายปฏิบัติการหลักทรัพย์

4.
เจ้าหน้าที่ฝ่ายปฏิบัติการหลักทรัพย์จะทำการตรวจสอบความครบถ้วนสมบูรณ์ของเอกสารการเปิดบัญชี
รวมทั้งเอกสารหลักฐานประกอบการพิจารณาอื่นๆ แล้วนำส่งฝ่ายควบคุมสินเชื่อ
เพื่อวิเคราะห์วงเงินซื้อขาย หลักทรัพย์ที่ควรได้รับอนุมัติตามนโยบายสินเชื่อของบริษัทฯ
เพื่อนำเสนอผู้มีอำนาจอนุมัติต่อไป

5. หลังจากที่คำขอเปิดบัญชีซื้อขายหลักทรัพย์ของลูกค้าได้รับอนุมัติจากผู้มีอำนาจของบริษัทฯ
แล้วเจ้าหน้าที่ ฝ่ายปฏิบัติการหลักทรัพย์ จะดำเนินการเปิดบัญชีในระบบ และแจ้งเลขที่บัญชี
วงเงินซื้อขายหลักทรัพย์ที่ได้รับอนุมัติให้เจ้าหน้าที่การตลาดทราบ

-   บัญชีเครดิตบาลานซ์

ในการเปิดบัญชีเครดิตบาลานซ์กับบริษัทฯ
มีเอกสารเพิ่มเติมนอกเหนือจากเอกสารคำขอเปิดบัญชีซื้อขายหลักทรัพย์ที่กล่าวข้างต้น (บัญชีเงินสด)
ได้แก่

-   สัญญาแต่งตั้งตัวแทนนายหน้าและการกู้ยืมเงินเพื่อซื้อหลักทรัพย์
    และการยืมหลักทรัพย์เพื่อขายชอร์ตในระบบ CREDIT BALANCE (อากรแสตมป์ 30 บาท)

-   ข้อชี้แจงสำหรับการเปิดบัญชีมาร์จิ้นประเภท CREDIT BALANCE

นโยบายการซื้อขายหลักทรัพย์สำหรับบัญชีเครดิตบาลานซ์

บริษัทฯ มีบริการให้ลูกค้ากู้ยืมเงินเพื่อซื้อหลักทรัพย์ในบัญชีเครดิตบาลานซ์
ซึ่งลูกค้าสามารถเลือกกู้ยืมเงินเพื่อซื้อหลักทรัพย์ได้ 2 ช่องทาง คือ เลือกกู้กับบริษัทฯ หรือ
เลือกกู้กับบริษัทหลักทรัพย์เพื่อธุรกิจหลักทรัพย์ (TSFC) ตามความประสงค์ของลูกค้าเป็นหลัก ทั้งนี้ ณ
วันที่ 30 ธันวาคม 2553 บริษัทฯ มียอดการให้กู้ยืมเงินเพื่อซื้อหลักทรัพย์ในบัญชีเครดิตบาลานซ์ทั้งสิ้น
859.54 ล้านบาท

การให้สินเชื่อเพื่อซื้อหลักทรัพย์สำหรับบัญชีที่ใช้บริการกับ TSFC
จะเป็นไปตามหลักเกณฑ์และนโยบายของ TSFC ซึ่งในกรณีดังกล่าว TSFC
จะเป็นผู้รับความเสี่ยงจากการให้กู้ยืมเงินเพื่อซื้อหลักทรัพย์นั้น

การซื้อขายหลักทรัพย์บัญชีเครดิตบาลานซ์ของบริษัทฯ มีนโยบายในการควบคุมความเสี่ยงดังนี้ :

1.  บริษัทฯ ให้บริการบัญชีเครดิตบาลานซ์เฉพาะลูกค้าบุคคลธรรมดาเท่านั้น
    ในกรณีเป็นลูกค้าชาวต่างชาติ บริษัทฯ สงวนสิทธิ์ในการพิจารณาอนุมัติเป็นรายกรณีไป

2. กำหนดรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ และอัตรามาร์จิ้นเริ่มต้น (Initial
Margin) โดยพิจารณาจากมูลค่าตามราคาตลาดของหลักทรัพย์ ปัจจัยพื้นฐาน สภาพคล่อง
รวมถึงความผันผวนของราคา ซึ่งอัตรามาร์จิ้นเริ่มต้นที่บริษัทฯ กำหนด
จะต้องไม่ต่ำกว่าอัตราที่ตลาดหลักทรัพย์แห่งประเทศไทยประกาศกำหนด

3. บริษัทฯ จะมีการทบทวนรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ เป็นระยะๆ
เว้นแต่หลักทรัพย์ใดที่มีการเปลี่ยนแปลงอย่างมีนัยสำคัญ
หรือเข้าข่ายเป็นหลักทรัพย์ที่ห้ามซื้อขายในบัญชีเครดิตบาลานซ์
ตามประกาศของสำนักงานคณะกรรมการ ก.ล.ต. บริษัทฯ จะประกาศห้ามซื้อหลักทรัพย์นั้นๆ ทันที

4. การกำหนดจำนวนและมูลค่าหลักทรัพย์ที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ (Stock Concentration)

-   หลักทรัพย์เกรดเอ กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกิน ร้อยละ 5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   หลักทรัพย์เกรดบีและซี กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกินร้อยละ 3 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งในบัญชีของลูกค้าแต่ละราย
    ต้องไม่เกินร้อยละ 0.5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดมูลค่าหลักทรัพย์ตามราคาตลาดของหลักทรัพย์ใดหลักทรัพย์หนึ่ง
    ที่ลูกค้าแต่ละรายจะสามารถกู้ยืมเงิน เพื่อซื้อ และ/หรือนำมาวางเป็นหลักประกันไว้ในบัญชีได้

-   บริษัทฯ กำหนดให้จัดเกรดหลักทรัพย์ทุกหลักทรัพย์ที่อนุญาตให้ลูกค้ากู้ยืมเงินเพื่อซื้อ
    และ/หรือนำมาวางเป็นหลักประกันในบัญชีเครดิตบาลานซ์
    รวมถึงกำหนดเพดานของมูลค่าหลักทรัพย์ตามราคาตลาดที่ลูกค้าแต่ละรายจะสามารถกู้ยืมเงินเพื่อซื้อ
    และ/หรือนำมาวางเป็นหลักประกันไว้ในบัญชีตามเกรดของหลักทรัพย์ ทั้งนี้ บริษัทฯ
    สงวนสิทธิ์ในการพิจารณาอนุมัติให้ลูกค้าสามารถกู้ยืมเงินเพื่อซื้อ
    และ/หรือนำหลักทรัพย์บางหลักทรัพย์มาวางเป็นหลักประกันในบัญชีได้มากกว่าที่กำหนดไว้เป็นรายกรณีไป
    ทั้งนี้ ขึ้นอยู่กับความน่าเชื่อถือ การนำฝากหลักประกันเมื่อถูกเรียกให้วางหลักประกันเพิ่ม
    ฐานะทางการเงินของลูกค้า และข้อมูลอื่นๆ ที่เกี่ยวข้องกับหลักทรัพย์นั้น เป็นต้น

5. หลักประกันที่ลูกค้าสามารถนำฝากเข้าบัญชีเครดิตบาลานซ์ ได้แก่ เงินสด
และ/หรือหลักทรัพย์จดทะเบียนที่อยู่ในรายชื่อที่บริษัทฯ
อนุญาตให้กู้ยืมเงินเพื่อซื้อและ/หรือนำมาวางเป็นหลักประกันในบัญชีเครดิตบาลานซ์เท่านั้น

อำนาจการอนุมัติวงเงิน

1.  การเปิดบัญชีและการอนุมัติวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้า

วงเงินซื้อขายหลักทรัพย์

  ----------------------------- -----------------------------------------
  วงเงิน                         ผู้มีอำนาจอนุมัติ

  ไม่เกิน 10 ล้านบาท               หัวหน้าฝ่ายควบคุมสินเชื่อ หรือ
                                สมาชิกคณะกรรมการสินเชื่อ 1 ท่าน

  ไม่เกิน 30 ล้านบาท               สมาชิกคณะกรรมการสินเชื่อ 2 ท่าน

  มากกว่า 30 ล้านบาท              สมาชิกคณะกรรมการบริหาร 1 ท่าน (สิงคโปร์)
  ----------------------------- -----------------------------------------

วงเงินซื้อขายสัญญาซื้อขายล่วงหน้า

  ----------------------------- -----------------------------------------
  วงเงิน/ จำนวนสัญญา              ผู้มีอำนาจอนุมัติ

  ไม่เกิน 10 ล้านบาท หรือ ไม่เกิน 200 หัวหน้าฝ่ายตราสารอนุพันธ์ หรือ
  สัญญา                          สมาชิกคณะกรรมการสินเชื่อ 1 ท่าน

  ไม่เกิน 30 ล้านบาท หรือ ไม่เกิน 600 สมาชิกคณะกรรมการสินเชื่อ 2 ท่าน
  สัญญา                          

  มากกว่า 30 ล้านบาท หรือ เกิน 600  สมาชิกคณะกรรมการบริหาร 1 ท่าน (สิงคโปร์)
  สัญญา                          
  ----------------------------- -----------------------------------------

2.  การทบทวนวงเงิน

บริษัทฯ กำหนดให้มีการทบทวนวงเงินลูกค้าทุกรายอย่างน้อยปีละ 1 ครั้ง
เพื่อประเมินสถานะสินเชื่อและกำหนดวงเงินที่เหมาะสมให้แก่ลูกค้า อย่างไรก็ตาม บริษัทฯ
อาจทบทวนวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้าของลูกค้า มากกว่าปีละ 1
ครั้ง ทั้งนี้ ขึ้นอยู่กับดุลยพินิจของคณะกรรมการสินเชื่อ และ/หรือ คณะกรรมการบริหาร
ที่จะให้มีการทบทวนวงเงินในช่วงเวลาที่ตลาดหลักทรัพย์/ตลาดอนุพันธ์มีความผันผวน

อย่างไรก็ตาม ลูกค้าสามารถขอปรับเพิ่มหรือลดวงเงินได้ ทั้งนี้
การขอปรับเพิ่มวงเงินยังคงต้องเป็นไปตามเกณฑ์การพิจารณาวงเงินของบริษัทฯ
พิจารณาประกอบร่วมกับข้อมูลอื่นที่เกี่ยวข้อง ได้แก่ ประวัติการชำระราคา รูปแบบการซื้อขาย
ฐานะการเงินของลูกค้า มูลค่าหลักประกันชำระราคาแล้วที่ลูกค้าฝากไว้กับบริษัทฯ
เกรดของหลักทรัพย์ การกระจุกตัวของหลักทรัพย์
การนำฝากหลักประกันเมื่อถูกเรียกให้วางหลักประกันเพิ่ม
จำนวนฐานะในสัญญาที่ลูกค้าเปิดอยู่ในขณะนั้น เป็นต้น

3.  การแก้ไขรายการซื้อขายผิดพลาด

บริษัทฯ กำหนดให้มีบัญชีซื้อขายผิดพลาดของบริษัทฯ
เพื่อรองรับรายการซื้อขายผิดพลาดที่เกิดจากความผิดพลาดของบุคลากรของบริษัทฯ เท่านั้น
โดยการโอนรายการซื้อขายผิดพลาดเข้าบัญชีบริษัทฯ
สามารถทำได้ภายใต้ระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาดของบริษัทฯ
ซึ่งกำกับดูแลโดยฝ่ายตรวจสอบและพัฒนาระบบงาน (Compliance Department)
ในกรณีมีประเด็นสงสัยฝ่ายตรวจสอบและพัฒนาระบบงานจะตรวจสอบเพิ่มเติม ทั้งนี้
เพื่อให้มั่นใจว่าการโอนรายการซื้อขายผิดพลาดเข้าบัญชีบริษัทฯ
สอดคล้องกับกฎข้อบังคับของตลาดหลักทรัพย์แห่งประเทศไทย

บริษัทฯ กำหนดให้ทำการแก้ไขรายการในทันทีที่ทราบว่ามีความผิดพลาดเกิดขึ้น
ในกรณีที่ไม่สามารถแก้ไขได้ทันที บริษัทฯ อนุญาตให้คงค้างรายการซื้อขายผิดพลาดในบัญชีบริษัทฯ
ได้เพียง 1 คืน เท่านั้น หากเจ้าหน้าที่การตลาดจะขอ ให้คงรายการดังกล่าวเกินกว่าเวลาที่กำหนด
จะต้องทำบันทึกชี้แจงเหตุผลผ่านผู้จัดการสาขา/หัวหน้าทีมการตลาด
เพื่อขออนุมัติจากคณะกรรมการสินเชื่อเป็นรายกรณีไป

ความรับผิดของเจ้าหน้าที่การตลาดต่อผลขาดทุนที่เกิดขึ้นจากการแก้ไขรายการซื้อขายผิดพลาด
จะเป็นไปตามระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาด
กล่าวคือ เจ้าหน้าที่การตลาดจะรับผิดชอบ ต่อผลขาดทุนที่เกิดขึ้นในอัตราร้อยละ 50
หากมีหลักฐานในการรับคำสั่งซื้อขายจากลูกค้า แต่หากไม่พบหลักฐานดังกล่าว
เจ้าหน้าที่การตลาดจะต้องรับผิดชอบต่อผลขาดทุนที่เกิดขึ้นทั้งจำนวน
และในกรณีที่เกิดผลขาดทุนจากการแก้ไขรายการผิดพลาดมีมูลค่าเกิน 2,000 บาท
จะต้องรายงานให้ประธานเจ้าหน้าที่บริหารร่วมทราบโดยเร็ว

อนึ่ง รายการที่ลูกค้าเป็นผู้ทำการซื้อขายหลักทรัพย์ผ่านระบบอินเทอร์เน็ตด้วยตนเอง
จะไม่สามารถโอนเข้าบัญชี ซื้อขายหลักทรัพย์ผิดพลาดได้

งานวิจัย

ในปี 2554 บริษัทฯ วางแผนผลิตงานวิจัยของบริษัทฯ ให้ครอบคลุมอย่างน้อยร้อยละ 80
ของมูลค่าตลาด (Market Capitalization) ขณะนี้บริษัทฯ ผลิตบทวิเคราะห์ครอบคลุม 77
หลักทรัพย์และมุ่งที่จะเพิ่มงานวิจัยให้ครอบคลุม 80 ถึง 90 หลักทรัพย์ภายในสิ้นปี 2554
ทั้งนี้เป็นผลมาจากการใช้ทรัพยากรที่มีประสิทธิภาพมากขึ้นและร่วมมือกันมากขึ้นจากการรวมกันของฝ่ายวิเคราะห์หลักทรัพย์สถาบันและฝ่ายวิเคราะห์หลักทรัพย์รายย่อยภายใต้การบริหารงานเดียวกัน

นอกเหนือจากการวิเคราะห์ด้วยปัจจัยพื้นฐาน
เพื่อช่วยและสนับสนุนผู้จัดการกองทุนและนักลงทุนรายย่อยในการเลือกหลักทรัพย์และการกระจายการลงทุนในกลุ่มอุตสาหกรรม
บริษัทฯ ยังให้บริการในส่วนของการวิเคราะห์ทางเทคนิค
เพื่อช่วยผู้จัดการกองทุนและนักลงทุนรายย่อย จับจังหวะตลาดได้ดียิ่งขึ้น นอกจากนี้บริษัทฯ
จะมุ่งเน้นในหลักทรัพย์ขนาดเล็กซึ่ง มีบทวิเคราะห์อย่างจำกัด
ดังนั้นจึงเป็นส่วนที่สามารถสร้างมูลค่าเพิ่มให้แก่บริษัทฯได้ ทางเอเชีย มันนี่ โพลล์ ปี 2553
ได้จัดอันดับให้บริษัทฯอยู่ใน 10
อันดับแรกของบริษัทครอบคลุมบทวิเคราะห์ในหลักทรัพย์ขนาดเล็กของประเทศไทย และปลายปี 2553
นักวิเคราะห์ที่ได้รับการจัดอันดับจากโบรกเกอร์อื่นได้เข้าร่วมงานกับบริษัทฯ

บริษัทฯ
ตระหนักว่าบทวิจัยสามารถนำไปสู่การปรับปรุงและพัฒนากิจกรรมในตลาดและปริมาณการซื้อขายได้โดยตรง
บริษัทฯ
เชื่อว่านักลงทุนจะมีความคุ้นเคยและไว้วางใจในการซื้อขายมากขึ้นเมื่อนักลงทุนได้รับข้อมูลเกี่ยวกับสภาวะตลาด,
แนวโน้มเศรษฐกิจและหลักทรัพย์รายตัวมาก ดังนั้นบริษัทฯ มุ่งมั่นที่จะจับจังหวะและภาวะของตลาด
ประเมินมูลค่าหลักทรัพย์และปัจจัยพื้นฐานที่สามารถส่งผ่านไปยังบทวิจัยได้อย่างถูกต้องและทันต่อเหตุการณ์
บทวิเคราะห์ของบริษัทฯ บางส่วนที่ได้รับความนิยมได้แก่ Thailand Daily Comment, the
Regional Morning Notes, Sector Focus และห่อกลับบ้าน

ขั้นตอนการทำงานวิจัยของบริษัทฯ มีดังนี้

นอกจากนี้ บริษัทฯ
วางแผนที่จะส่งเสริมการส่งผ่านข้อมูลอย่างราบรื่นและติดต่อกันระหว่างนักลงทุนรายย่อย
นักลงทุนสถาบันและนักลงทุนชาวต่างชาติ ด้วยการนำเสนอข้อมูลใหม่รายเดือนให้แก่ลูกค้าอีคอมเมิร์ส
ผ่านทางการสัมมนาเชิงปฏิบัติการ กำหนดให้นักวิเคราะห์ดูแลกลุ่มสื่อสารในภูมิภาค
และสนับสนุนกิจกรรมทางการตลาดของบริษัทฯ โดยนักวิเคราะห์มากขึ้น บริษัทฯ
เชื่อว่าจำนวนกิจกรรมทางการตลาดและกิจกรรมของบริษัทฯและออกหาลูกค้า
ที่จัดทำโดยนักวิเคราะห์จะเพิ่มขึ้นมากกว่าสองเท่าในปี 2554

4.1.2 ธุรกิจการจัดจำหน่ายหลักทรัพย์

บริษัทฯ ได้รับอนุญาตให้ประกอบธุรกิจจัดจำหน่ายหลักทรัพย์ โดยบริษัทฯ
มีนโยบายเน้นให้บริการด้านตราสารทุน เช่น การเสนอขายหลักทรัพย์ต่อประชาชนทั่วไปครั้งแรก
(Initial Public Offering) การเสนอขายต่อประชาชนทั่วไปสำหรับหุ้นเพิ่มทุนใหม่
(Secondary Public Offering) การเสนอขายแก่ผู้ถือหุ้นเดิม (Rights Issue)
และการเสนอขายแก่นักลงทุนเฉพาะเจาะจง (Private Placement)
และการเป็นตัวแทนการจัดจำหน่ายหลักทรัพย์

4.1.3 ธุรกิจด้านบริการซื้อขายหน่วยลงทุน

นอกเหนือจากการให้บริการทางด้านตลาดทุน บริษัทฯ
มีการขยายฐานธุรกิจไปสู่ธุรกิจการเป็นตัวแทนการขายและรับซื้อคืนหน่วยลงทุน
เพื่อเป็นทางเลือกในการจัดสรรเงินลงทุนของลูกค้าจากตลาดทุนไปสู่ตลาดเงินและตลาดตราสารหนี้
โดยการลงทุนผ่านกองทุนรวม ที่ผ่านมาบริษัทฯ มีการให้บริการธุรกิจด้านนี้เป็นสัดส่วนน้อย
อย่างไรก็ดี ปัจจุบัน บริษัทฯ มีการขยายการให้บริการให้เพิ่มมากขึ้น
โดยมีเจ้าหน้าที่ผู้ติดต่อที่ขึ้นทะเบียนกับสำนักงาน คณะกรรมการ ก.ล.ต.
และพร้อมให้บริการแก่ลูกค้า และมีแผนที่จะพัฒนาธุรกิจด้านนี้อย่างต่อเนื่อง
โดยทำสัญญาเป็นตัวแทนขายสำหรับบริษัทจัดการกองทุนต่างๆ เพิ่มขึ้น
เพื่อเพิ่มสินค้าให้นักลงทุนมากขึ้น ทั้งนี้ บริษัทฯ ได้รับความเห็นชอบจากสำนักงานคณะกรรมการ
ก.ล.ต. ในการทำธุรกรรมการเป็นตัวแทนการขายและรับซื้อคืนหน่วยลงทุน โดย ณ สิ้นปี 2553
บริษัทฯ เข้าเป็นตัวแทนฯ ให้กับบริษัทหลักทรัพย์จัดการกองทุน (บลจ.) จำนวน 14 แห่ง ได้แก่

1.  บริษัทหลักทรัพย์จัดการกองทุน กรุงไทย จำกัด (มหาชน)

2.  บริษัทหลักทรัพย์จัดการกองทุน กสิกรไทย จำกัด

3.  บริษัทหลักทรัพย์จัดการกองทุน ทหารไทย จำกัด

4.  บริษัทหลักทรัพย์จัดการกองทุนรวม วรรณ จำกัด

5.  บริษัทหลักทรัพย์จัดการกองทุน เอ็มเอฟซี จำกัด (มหาชน)

6.  บริษัทหลักทรัพย์จัดการกองทุน อยุธยา จำกัด

7.  บริษัทหลักทรัพย์จัดการกองทุน อเบอร์ดีน จำกัด

8.  บริษัทหลักทรัพย์จัดการกองทุน ไอเอ็นจี (ประเทศไทย) จำกัด

9.  บริษัทหลักทรัพย์จัดการกองทุน ยูโอบี (ไทย) จำกัด

10. บริษัทหลักทรัพย์จัดการกองทุน ฟิลลิป จำกัด

11. บริษัทหลักทรัพย์จัดการกองทุน ซิมิโก้ จำกัด

12. บริษัทหลักทรัพย์จัดการกองทุน ทิสโก้ จำกัด

13. บริษัทหลักทรัพย์จัดการกองทุน ไทยพาณิชย์ จำกัด

14. บริษัทหลักทรัพย์จัดการกองทุน ซีไอเอ็มบี พรินซิเพิล จำกัด

4.1.4 ธุรกิจตราสารอนุพันธ์

บริษัทฯ ได้รับอนุญาตเพื่อประกอบธุรกิจการเป็นตัวแทนซื้อขายสัญญาซื้อขายล่วงหน้า (Derivatives
Agent) จากสำนักงานคณะกรรมการ ก.ล.ต.
รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้า (Derivatives Exchange)
กับบริษัทตลาดอนุพันธ์ (ประเทศไทย) จำกัด (มหาชน) (Thailand Futures Exchange:
TFEX) และบริษัทสำนักหักบัญชี (ประเทศไทย) จำกัด (Thailand Clearing House: TCH)
โดยบริษัทฯ ได้เริ่มเปิดบริการสัญญาซื้อขายล่วงหน้าวันแรก ในวันที่ 24 มีนาคม 2551

โดยบริษัทฯ
ให้ความสำคัญกับการให้ความรู้และอบรมเจ้าหน้าที่การตลาดและเจ้าหน้าที่ๆเกี่ยวข้องกับการให้บริการ
ซื้อขายตราสารอนุพันธ์
เนื่องจากตราสารอนุพันธ์เป็นสินค้าที่มีความซับซ้อนมากกว่าการซื้อขายหลักทรัพย์
อีกทั้งยังมีการพูดคุยกับนักลงทุนที่สนใจในบริการชนิดนี้ เพื่อให้แน่ใจว่า
นักลงทุนมีความเข้าใจในสินค้าอนุพันธ์ก่อน และแนะนำให้เข้ารับฟัง
การอบรมของทางตลาดหลักทรัพย์ เพื่อให้แน่ใจว่ามีความเข้าใจจริง ทั้งนี้
การลงทุนในตราสารอนุพันธ์มีระบบการ Mark to market ทุกวัน
ความเข้าใจก่อนการลงทุนจึงมีความสำคัญมากกว่าความต้องการในการขยายฐานลูกค้าอย่างรวดเร็ว

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆไว้อย่างชัดเจน โดยสอดคล้องกับกฎ
ระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์ ตลาดอนุพันธ์
และสำนักหักบัญชีโดยหลักประกันที่บริษัทฯ จะรับจากลูกค้า จะต้องเป็นเงินสด
หรือให้เป็นไปตามเกณฑ์ที่สำนักหักบัญชีกำหนด

4.1.5 ธุรกิจการลงทุน

ทั้งนี้ บริษัทฯ ไม่มีนโยบายลงทุนในหลักทรัพย์ เนื่องจากบริษัทฯ
ได้คำนึงถึงความขัดแย้งทางผลประโยชน์
โดยเน้นที่จะให้บริการการเป็นนายหน้าซื้อขายหลักทรัพย์แก่ลูกค้าเป็นสำคัญ

2.  การตลาดและภาวะการแข่งขัน

    1.  ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ดัชนีตลาดหลักทรัพย์ ณ สิ้นปี 2553 เพิ่มขึ้นร้อยละ 40.5 จาก 734.54 จุดมาปิดที่ 1,032.76
และมูลค่าการซื้อขายเฉลี่ยต่อวันมีจำนวน 29,066 ล้านบาท เพิ่มขึ้นจากปีก่อนร้อยละ 59
ซึ่งปัจจัยหลักที่ส่งผลให้ตลาดหลักทรัพย์เพิ่มสูงขึ้นในปี 2553 คือ กระแสเงินทุนไหลเข้า
และการกระตุ้นเศรษฐกิจของประเทศสหรัฐอเมริกาที่มีการใช้มาตรการผ่อนคลายเชิงปริมาณ
(Quantitative Easing) เพื่อลดปัญหาการว่างงานในประเทศที่อยู่ในระดับสูง
สำหรับความเคลื่อนไหวของดัชนีตลาดหลักทรัพย์ในแต่ละไตรมาสของปี 2553
มีรายละเอียดดังต่อไปนี้

ไตรมาส 1 ปี 2553 ดัชนีตลาดหลักทรัพย์ปรับตัวสูงขึ้นร้อยละ 7.3 จาก 734.54 จุดมาปิดที่
787.98 จุด ด้วยมูลค่าการซื้อขายหลักทรัพย์เฉลี่ยต่อวัน 19,587 ล้านบาท เพิ่มขึ้นร้อยละ 121
เมื่อเทียบกับช่วงเดียวกันของปี 2552
เนื่องจากอัตราดอกเบี้ยในประเทศสหรัฐอเมริกาอยู่ในระดับต่ำและการแข็งค่าของเงินบาท
ส่งผลให้ประเทศไทยเป็นหนึ่งในประเทศที่น่าสนใจใน การเคลื่อนย้ายเงินทุน
โดยในไตรมาสนี้นักลงทุนต่างชาติซื้อสุทธิ 42,537 ล้านบาท

ไตรมาสที่ 2 ปี 2553 ดัชนีตลาดหลักทรัพย์ค่อนข้างทรงตัว เพิ่มขึ้นเพียงร้อยละ 1.2 จาก 787.98
จุดมาปิดที่ 797.31 จุด ด้วยมูลค่าการซื้อขายเฉลี่ยต่อวันที่เพิ่มขึ้นร้อยละ 8 เมื่อเทียบกับไตรมาสที่
2 ปี 2552 เป็น 23,493 ล้านบาทและนักลงทุนต่างชาติเป็นฝ่ายขายสุทธิ 59,864 ล้านบาท
เนื่องจากมีแรงขายทำกำไรจากเหตุการณ์ความรุนแรงทางการเมืองในกรุงเทพฯ
หลายบริษัทที่ให้บริการทางการเงินพบว่ามีความยากลำบากในการดำเนินงาน
โดยนักท่องเที่ยวในไตรมาสที่ 2 มีปริมาณลดลงต่ำกว่า 1 ล้านคนถึง 2 เดือน

ไตรมาสที่ 3 ดัชนีตลาดหลักทรัพย์เพิ่มขึ้นร้อยละ 22.3 จาก 797.31 จุดมาปิดที่ 975.30 จุด
โดยนักลงทุนชาวต่างชาติ ซื้อสุทธิอีก 58,907 ล้านบาท ด้วยมูลค่าการซื้อขายเฉลี่ยต่อวันจำนวน
36,138 ล้านบาทเพิ่มขึ้นร้อยละ 66 จากไตรมาสที่ 3 ปี 2552
ตลาดหุ้นฟื้นตัวอย่างรวดเร็วเนื่องจากนักลงทุนต่างชาติที่ใช้โอกาสในการซื้อหุ้นในระดับราคาที่ต่ำ
ส่วนแนวโน้มอื่น ที่สนับสนุนตลาดหุ้นไทยให้สูงขึ้นในไตรมาสนี้ได้แก่
การคาดหมายของมาตรการผ่อนคลายเชิงปริมาณครั้งที่ 2
และการปรับตัวสูงขึ้นของราคาสินค้าเกษตร

ไตรมาสที่ 4 ปี 2553 ดัชนีตลาดหลักทรัพย์ยังคงปรับตัวเพิ่มสูงขึ้นอย่างต่อเนื่องอีกร้อยละ 5.9 จาก
975.30 จุดมาปิด ที่ 1,032.76 จุด และนักลงทุนต่างชาติซื้อสุทธิอีก 40,144 ล้านบาท
เราคิดว่าตลาดหุ้นไทยพยายามที่จะผ่านแนวต้านเชิงจิตวิทยาสำคัญที่ 1,000 จุด
และอยู่เหนือระดับนี้เป็นครั้งแรกในรอบ 5 ปี ด้วยมูลค่าการซื้อขายเฉลี่ยต่อวันที่ 36,506 ล้านบาท
เพิ่มขึ้นร้อยละ 177 เมื่อเทียบกับช่วงเดียวกันของปี 2552
ในไตรมาสนี้ธนาคารกลางสหรัฐประกาศมาตรการผ่อนคลายเชิงปริมาณครั้งที่ 2 (QE2) ซึ่งมีมูลค่า
6 แสนล้านดอลลาร์ ประกอบกับปัญหาอุทกภัยครั้งรุนแรงในจังหวัดนครราชสีมา
ซึ่งเป็นพื้นที่ปลูกข้าวสำคัญ ส่งผลให้ราคาสินค้าเกษตรปรับตัวสูงขึ้นอย่างต่อเนื่อง
ตลาดหุ้นไทยเติบโตเหนือความคาดหมายสำหรับการเจริญเติบโตทางเศรษฐกิจ ซึ่งในปี 2553
อัตราการขยายตัวของเศรษฐกิจไทยอยู่ที่ประมาณร้อยละ 8

ตารางสรุปภาวะตลาดหลักทรัพย์แห่งประเทศไทย

+------------------------------+-------+-------+-------+-------+-------+
| หน่วย : ล้านบาท                | 2553  | 2552  | 2551  | 2550  | 2549  |
+------------------------------+-------+-------+-------+-------+-------+
| ดัชนีตลาดหลักทรัพย์               | 1,0   | 7     | 4     | 8     | 6     |
|                              | 32.76 | 34.54 | 49.96 | 58.10 | 79.84 |
+------------------------------+-------+-------+-------+-------+-------+
| มูลค่าหลักทรัพย์ตามราคาตลาด       | 8,33  | 5,87  | 3,56  | 6,63  | 5,07  |
|                              | 4,684 | 3,101 | 8,223 | 6,069 | 8,705 |
+------------------------------+-------+-------+-------+-------+-------+
| มูลค่าการซื้อขายหลักทรัพย์รวม*      | 14,06 | 8,85  | 7,83  | 8,54  | 7,96  |
|                              | 7,895 | 7,958 | 9,749 | 3,640 | 7,352 |
+------------------------------+-------+-------+-------+-------+-------+
| -                            | 1,69  | 1,14  | 78    | 62    | 37    |
| ประ                          | 1,390 | 4,937 | 3,356 | 6,806 | 5,841 |
| เภทการลงทุนเพื่อบัญชีบริษัทหลักทรัพย์* |       |       |       |       |       |
+------------------------------+-------+-------+-------+-------+-------+
|   -                          | 12,37 | 7,71  | 7,05  | 7,91  | 7,59  |
|   รวมทั้งตลาดโดยไม่รวมประ       | 6,505 | 3,021 | 6,393 | 6,834 | 1,511 |
| เภทการลงทุนเพื่อบัญชีบริษัทหลักทรัพย์* |       |       |       |       |       |
+------------------------------+-------+-------+-------+-------+-------+
| ม                            | 2     | 1     | 1     | 1     | 1     |
| ูลค่าการซื้อขายหลักทรัพย์เฉลี่ยต่อวัน** | 9,066 | 8,226 | 6,118 | 7,436 | 6,394 |
+------------------------------+-------+-------+-------+-------+-------+
| อัตราเงินปันผลตอบแทน (%)        | 2.92  | 3.65  | 6.57  | 3.31  | 4.23  |
+------------------------------+-------+-------+-------+-------+-------+
| อัตราส่วนราคาปิดต่อกำไรต่อหุ้น      | 15.35 | 25.56 | 7.01  | 17.03 | 9.44  |
| (เท่า)***                     |       |       |       |       |       |
+------------------------------+-------+-------+-------+-------+-------+
| จำนวนบริษัทจดทะเบียน (บริษัท)     | 475   | 475   | 476   | 475   | 476   |
+------------------------------+-------+-------+-------+-------+-------+

  หมายเหตุ: * เป็นมูลค่าทั้งซื้อและขายหลักทรัพย์ในตลาดหลักทรัพย์แห่งประเทศไทยและตลาด
  MAI

  ** เป็นมูลค่าซื้อขายหมุนเวียนเฉลี่ยต่อวันในตลาดหลักทรัพย์และในตลาด MAI

  *** คำนวณตามหลักการคำนวณแบบใหม่ ซึ่งเริ่มใช้ตั้งแต่วันที่ 2 พฤษภาคม 2551

  ที่มา: ตลาดหลักทรัพย์แห่งประเทศไทย, SETSMART

ภาวะการแข่งขันในปี 2553 มีการแข่งขันที่สูง
เนื่องจากการควบรวมของบริษัทหลักทรัพย์ในอุตสาหกรรมมากขึ้น เช่น บริษัทหลักทรัพย์ ธนชาต
จำกัด (มหาชน) กับ บริษัทหลักทรัพย์นครหลวงไทย จำกัด, บริษัทหลักทรัพย์ซีไอเอ็มบี
(ประเทศไทย) จำกัด กับ บริษัทหลักทรัพย์ บีที จำกัด และบริษัทหลักทรัพย์ฟินันซ่า จำกัด กับบริษัท
หลักทรัพย์ไซรัส จำกัด (มหาชน)
เช่นเดียวกับบริษัทของเราที่เข้ารวมกิจการกับบริษัทหลักทรัพย์เมอร์ชั่น พาร์ทเนอร์ จำกัด (มหาชน)
ส่วนอีกหนึ่งปัจจัยหลักที่ส่งผลให้มีการแข่งขันในธุรกิจหลักทรัพย์สูงขึ้น คือ
การเปิดเสรีค่านายหน้าซื้อขายหลักทรัพย์ โดยการคิดอัตราค่าธรรมเนียมแบบขั้นบันได

การซื้อขายหลักทรัพย์เพื่อบัญชีบริษัทและธุรกิจวาณิชธนกิจ
กลายเป็นส่วนสำคัญที่บริษัทหลักทรัพย์จำนวนมากให้ความสนใจ ในปี 2553 มีการควบรวมกิจการกว่า
6 หมื่นล้านบาท
และบางบริษัทหลักทรัพย์สามารถทำกำไรได้อย่างมากอย่างมีนัยสำคัญจากการซื้อขายหลักทรัพย์เพื่อบัญชีบริษัท
ถึงแม้ว่าบริษัทฯ จะไม่มีธุรกิจในการซื้อขายหลักทรัพย์และวาณิชธนกิจ แต่บริษัทฯ
ก็มีผลประกอบการที่แข็งแกร่งจากธุรกิจหลักในการซื้อขายหลักทรัพย์ โดยในปี 2553
ส่วนแบ่งทางการตลาดของบริษัทฯ อยู่ในลำดับที่ 16 เพิ่มขึ้นจากลำดับที่ 22 ในปี 2552

ตารางแสดงมูลค่าการซื้อขายหลักทรัพย์และส่วนแบ่งตลาดของบริษัทฯ ในปี 2551 – 2553

  ---------------------------------------- ---------- ---------- ----------
                                           2553       2552       2551

  มูลค่าการซื้อขายหลักทรัพย์รวมของบริษัทฯ (ล้านบาท)  319,216    172,849    132,677

  ส่วนแบ่งการตลาดของบริษัทฯ(ร้อยละ)             2.58       2.00       1.67

  อันดับส่วนแบ่งการตลาด                        16         22         24
  ---------------------------------------- ---------- ---------- ----------

สภาวะตลาดตราสารอนุพันธ์โดยรวมปี 2553

ในปี 2553 ปริมาณการซื้อขายตราสารอนุพันธ์เฉลี่ยต่อวันเพิ่มขึ้นจากปี 2552 ร้อยละ 46
โดยมีปริมาณการซื้อขายตราสารอนุพันธ์เฉลี่ยต่อวันอยู่ที่ 18,676 สัญญา ซึ่งสามารถแบ่งได้เป็น SET
50 Index Futures 10,212 สัญญา, Single Stock Futures (SSF) 4,066 สัญญา, SET
50 Index Option 443 สัญญา และ Gold Futures 4,014 สัญญา เมื่อเทียบกับปี 2552
ที่มีปริมาณการซื้อขายเฉลี่ยต่อวันอยู่ที่ 12,771 สัญญา ในจำนวนนี้สามารถแบ่งได้เป็น SET50
Index Futures 10,391 สัญญา, Single Stock Index Futures 600 สัญญา, SET50
Index Option 393 สัญญา และ Gold Futures 1,397 สัญญา ในปี 2553
มีมูลค่าการซื้อขายเฉลี่ยต่อวันอยู่ที่ 6,882.81 ล้านบาท เพิ่มขึ้นร้อยละ 23.2 จากปี 2552
ที่มีมูลค่าการซื้อขายเฉลี่ยต่อวันอยู่ที่ 5,588.62 ล้านบาท และมีสถานะ คงค้าง ณ วันที่ 31
ธันวาคม 2553 ทั้งสิ้น 77,955 สัญญา และมีจำนวนบัญชีซื้อขายอนุพันธ์รวมทั้งสิ้น 41,880 บัญชี
เพิ่มขึ้นร้อยละ 42 จากสิ้นปี 2552 ที่มีจำนวนบัญชีซื้อขายอนุพันธ์ทั้งสิ้น 29,647 บัญชี

ปริมาณการซื้อขายของ Gold Future เพิ่มขึ้นมากกว่า 2 เท่า เป็นผลมาจากในเดือนกันยายน
เริ่มมีการซื้อขาย “Gold Futures Tour” ซึ่งมีขนาด 10 บาท Gold Futures
มีผลงานดีขึ้นอย่างต่อเนื่อง เนื่องจากราคาทองคำปรับตัวสูงขึ้น
ซึ่งเป็นผลมาจากมาตรการผ่อนคลายเชิงปริมาณในประเทศสหรัฐอเมริกา
และการหาเงินทุนสำรองในสกุลเงินอื่นของรัฐบาลจีน
สืบเนื่องจากการอ่อนค่าของดอลลาร์สหรัฐและเงินยูโร

ในส่วนตราสารอนุพันธ์อื่นที่มีปริมาณธุรกรรมเพิ่มขึ้น ซึ่งมีการเพิ่มสินค้าตัวใหม่ในตลาดอนุพันธ์เช่น
Interest Rate Futures และ Mini Gold Futures
นอกจากสินค้าที่หลากหลายในตลาดอนุพันธ์แล้ว TFEX มีการผลักดันให้มีการปรับปรุงกฎระเบียบต่างๆ
เพื่ออำนวยความสะดวกให้กับนักลงทุนทั้งในและต่างประเทศ

2.  ลักษณะลูกค้าของบริษัท

ลูกค้าของบริษัทฯ
มีทั้งลูกค้าบุคคลธรรมดาและลูกค้าสถาบันทั้งในประเทศและต่างประเทศซึ่งมีสัดส่วนในปี 2551 –
2553 ดังนี้

  --------------------------- -------------- -------------- --------------
  สัดส่วนประเภทลูกค้า (ร้อยละ)     2553           2552           2551

  ลูกค้าบุคคล                    79.34          80.15          85.46

  ลูกค้าสถาบัน                   20.66          19.85          14.54
  --------------------------- -------------- -------------- --------------

ในปี 2553 สัดส่วนลูกค้าสถาบันของบริษัทฯ ปรับเพิ่มขึ้น เนื่องจากบริษัทฯ
มีการขยายฐานลูกค้าในส่วนลูกค้าสถาบัน ในประเทศ
กอปรกับอัตราดอกเบี้ยในประเทศสหรัฐอเมริกาอยู่ในระดับต่ำและการแข็งค่าของเงินบาท
ทำให้ประเทศไทยเป็นหนึ่งในประเทศที่น่าสนใจในการเคลื่อนย้ายเงินทุนรวมไปถึงมาตรการกระตุ้นเศรษฐกิจของประเทศสหรัฐอเมริกาส่งผลให้
นักลงทุนมีความเชื่อมั่นมากขึ้น

สำหรับการซื้อขายหลักทรัพย์สำหรับแต่ละประเภทบัญชี มีรายละเอียด ดังนี้

  --------------------------- -------------- -------------- --------------
  สัดส่วนประเภทบัญชี (ร้อยละ)      2553           2552           2551

  บัญชีเงินสด*                   82.27          82.08          82.90

  บัญชีเครดิตบาลานซ์              17.73          17.92          17.10
  --------------------------- -------------- -------------- --------------

หมายเหตุ: * รวมมูลค่าการซื้อขายหลักทรัพย์ของลูกค้าที่กู้ยืมเงินเพื่อซื้อหลักทรัพย์จาก TSFC

สัดส่วนของบัญชีเครดิตบาลานซ์ปรับลดลงจากร้อยละ 17.92 ในปี 2552 เป็นร้อยละ 17.73 ในปี
2553 และสัดส่วนของบัญชีเงินสดของบริษัทฯ ในปี 2553 ปรับเพิ่มขึ้นจากร้อยละ 82.08 เป็น
82.27 อย่างไรก็ตาม การเปลี่ยนแปลงสัดส่วนการซื้อขายหลักทรัพย์สำหรับแต่ละประเภทบัญชี
ถือเป็นเป็นการเปลี่ยนแปลงที่ไม่มีนัยสำคัญแต่อย่างใด

ทั้งนี้ ในปี 2553 บริษัทฯ ไม่มีการพึ่งพิงรายได้จากลูกค้ารายใหญ่รายใดเกินกว่าร้อยละ 10
ของรายได้ สำหรับรายได้จากลูกค้ารายใหญ่ 10 ลำดับแรก คิดเป็นสัดส่วนประมาณร้อยละ 13.89
ของรายได้รวม

3.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งเงินทุนของบริษัทฯ มาจากส่วนของผู้ถือหุ้นเป็นหลัก โดย ณ วันที่ 31 ธันวาคม 2553 บริษัทฯ
มีทุนจดทะเบียน 400 ล้านบาท ซึ่งเรียกชำระแล้ว 353.84 ล้านบาท และไม่มีการกู้ยืมเงินใดๆ
ทั้งนี้ บริษัทฯ มีหนี้สินที่ไม่นับรวมเจ้าหนี้สำนักหักบัญชี และ
เจ้าหนี้ธุรกิจหลักทรัพย์และบัญชีซื้อขายหลักทรัพย์ระหว่างบริษัทหลักทรัพย์ จำนวน 105.16 ล้านบาท
และ ส่วนของผู้ถือหุ้น 2,049.63 ล้านบาท

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ในปี 2553 บริษัทฯ ไม่มีการกู้ยืมเงินกับสถาบันการเงินใดๆเลย

3.  การดำรงอัตราส่วนเงินกองทุนสภาพคล่องสุทธิ

ในช่วงปี 2551-2553 บริษัทฯ สามารถดำรงอัตราส่วนเงินกองทุนสภาพคล่องสุทธิ
สูงกว่าอัตราร้อยละ 7 ซึ่งเป็นอัตรา
ขั้นต่ำตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต. กำหนด
แสดงให้เห็นว่าบริษัทฯ มี สภาพคล่องเพียงพอในการดำเนินธุรกิจ โดยในปี 2551 บริษัทฯ
มีอัตราส่วนเงินกองทุนสภาพคล่องสุทธิ อยู่ในช่วงร้อยละ 132.19 ถึงร้อยละ 1,972.67 ปี 2552
บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 84.89 ถึงร้อยละ 1,705.04
และในปี 2553 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 105.14
ถึงร้อยละ 543.89
โดยทั่วไปอัตราส่วนเงินกองทุนสภาพคล่องสุทธิจะเปลี่ยนแปลงเนื่องจากปัจจัยต่างๆ เช่น
ปริมาณการซื้อขายหลักทรัพย์ของลูกค้า การจัดจำหน่ายหลักทรัพย์
ซึ่งมีหลักทรัพย์ที่รับประกันการจัดจำหน่ายไม่หมดต้องโอนเข้าเป็นเงินลงทุนของบริษัทฯ
เงินลงทุนของบริษัทฯ เป็นต้น สำหรับอัตราส่วนเงินลงทุนสภาพคล่องสุทธิของบริษัทฯ
จะเปลี่ยนแปลงตามปริมาณการซื้อขายหลักทรัพย์ของลูกค้าเป็นหลัก
โดยถ้าในช่วงใดลูกค้ามีปริมาณการซื้อขายมาก
จะทำให้อัตราส่วนเงินกองทุนสภาพคล่องลดลงในช่วงเวลาการชำระราคาของลูกค้าหรือ T+3